Diari Oficial de la Generalitat Valenciana


Sumari del DOGV 7871, del 12-09-2016 (2016/6963)

RESOLUCIÓ de 9 de setembre de 2016, del director general de Relacions amb les Corts, per la qual es disposa la publicació del conveni específic per a l'any 2016 del protocol general de col·laboració subscrit el 20 de setembre de 1999 entre el Ministeri de l'Interior i la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7871

Data del DOGV
:   12-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6963


Data del document
:   09-09-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 9 de setembre de 2016, del director general de Relacions amb les Corts, per la qual es disposa la publicació del conveni específic per a l'any 2016 del protocol general de col·laboració subscrit el 20 de setembre de 1999 entre el Ministeri de l'Interior i la Generalitat. [2016/6963]  
El Ministeri de Sanitat, Serveis Socials i Igualtat i la Generalitat han subscrit, prèvia tramitació reglamentària, el 29 de juliol de 2016, el conveni específic per a l'any 2016 del protocol general de col·laboració subscrit el 20 de setembre de 1999 entre el Ministeri de l'Interior (Delegació del Govern per al Pla Nacional sobre Drogues) i la Generalitat.  
  
En compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedeix la publicació en el Diari Oficial de la Comunitat Valenciana del conveni esmentat, que ha quedat inscrit en el Registre de Convenis de la Generalitat amb el número 551/2016 i que figura com a annex d'aquesta resolució.  
  
València, 9 de setembre de 2016.- El director general de Relacions amb les Corts: Antonio Torres Salvador.  
  
  
Conveni específic per a l'any 2016 del protocol general de col·laboració, subscrit el dia 20 de setembre de 1999, entre el Ministeri de l'Interior (Delegació del Govern per al Pla Nacional sobre Drogues) i la Comunitat Autònoma Valenciana  
  
Madrid, 29 de juliol de 2016  
  
Reunits  
D'una banda, Francisco de Asís Babín Vich, delegat del Govern per al Pla Nacional sobre Drogues, nomenat per mitjà del Reial Decret 249/2012, de 23 de gener (BOE 20, 24.01.2012), en nom i representació del Ministeri de Sanitat, Serveis Socials i Igualtat, de conformitat amb el que preveu l'apartat sisé, 1.b, de l'Ordre SSI/131/2013, de 17 de gener, sobre delegació de competències (BOE 28, 01.02.2013),  
  
I, d'una altra banda, Carmen Montón Giménez, consellera de Sanitat Universal i Salut Pública de la Generalitat, nomenada pel Decret 8/2015, de 30 de juny, del president de la Generalitat, i facultada per a la firma d'aquest conveni per l'Acord del Consell de 29 de juliol de 2016, segons estableix l'article 17, lletra f, de la Llei 5/1983, de 30 de desembre, del Consell,  
  
EXPOSEN  
  
Que el Ministeri de l'Interior i la Conselleria de Benestar Social de la Comunitat Valenciana van subscriure un protocol general de col·laboració, de 20 de setembre de 1999, en matèria de drogodependències, que estableix que els programes en què es concrete la col·laboració entre la Mesa de Coordinació d'Adjudicacions i la Conselleria de Benestar Social d'aquesta comunitat autònoma en el protocol general mencionat s'establiran en un conveni específic anual.  
Que en l'actualitat la Delegació del Govern per al Pla Nacional sobre Drogues i la Mesa de Coordinació d'Adjudicacions estan adscrites al Ministeri de Sanitat, Serveis Socials i Igualtat, segons disposa l'article 7 del Reial Decret 200/2012, de 23 de gener, i la Conselleria de Sanitat Universal i Salut Pública desenvolupa les competències en aquesta matèria anteriorment atribuïdes a la Conselleria de Benestar Social,  
  
ACORDEN  
  
Primer  
Que l'actuació de la Conselleria de Sanitat Universal i Salut Pública de la Comunitat Valencià l'any 2016 es concretarà en el desenvolupament dels programes:  
- Centres d'Intervenció de Baixa Exigència a València, Castelló i Alacant i Unitat Mòbil d'Atenció al Drogodependent (UMADA): 340.000,00 ?.  
- Consolidació dels sistemes d'informació en matèria de prevenció del consum de drogues: 73.000,00 ?.  
  
Segon  
Que el Ministeri de Sanitat, Serveis Socials i Igualtat (Delegació del Govern per al Pla Nacional sobre Drogues) finançarà la realització d'aquests programes, segons el que s'ha acordat per la Mesa de Coordinació d'Adjudicacions, amb un total de 413.000,00 euros a càrrec del concepte 14.96.410X.374, que amb aquest fi ha sigut dotat amb crèdits provinents del fons de béns decomissats per tràfic de drogues i altres delictes relacionats, en aplicació de l'article 3.1.b, de la Llei 17/2003, de 29 de maig, reguladora del fons de béns decomissats per tràfic il·lícit de drogues i altres delictes relacionats. L'abonament de fons es realitzarà després de la firma del present conveni.  
  
Tercer  
Que durant el primer trimestre del pròxim exercici la Conselleria de Sanitat Universal i Salut Pública de la Comunitat Valenciana remetrà a la Mesa de Coordinació d'Adjudicacions un informe final i d'avaluació del desenvolupament dels programes i un certificat detallat de la despesa efectuada en l'execució d'aquests.  
  
Quart  
Que els programes esmentats en l'acord primer es desenvoluparan per la Conselleria de Sanitat Universal i Salut Pública de la Comunitat Valenciana durant l'exercici 2016.  
  
Cinqué  
Que en el desplegament i aplicació d'aquest conveni caldrà ajustar-se al que estableix el protocol general de col·laboració subscrit per ambdues parts, i si la despesa realitzada fóra menor que la quantitat subvencionada el romanent serà reemborsat al tresor públic. A més, en tot allò no previst expressament en el conveni específic, regiran les disposicions del protocol general mencionat.  
  
Sisé  
El present conveni se subscriu a l'empara de l'article 4.1.c, del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, i queda exclòs de l'àmbit de la normativa contractual. No obstant això, seran aplicables els principis d'aquesta llei per a resoldre els dubtes i les llacunes que s'hi pogueren presentar.  
Les controvèrsies que hi pogueren sorgir seran de la competència de la jurisdicció contenciosa administrativa.  
  
Per a la deguda constància del que s'ha acordat, es firma per duplicat exemplar al lloc i en la data abans indicats.  
  
La consellera de Sanitat Universal i Salut Publica: Carmen Montón Giménez.  
El delegat del Govern per al Pla Nacional sobre Drogues: Francisco de Asís Babín Vich.